- રાષ્ટ્રીય કાનૂની સેવા સત્તા મંડળ, સર્વોચ્ચ ન્યાયાલય, નવી દિલ્હી દ્વારા નિર્ધારીત કાર્યક્રમ મુજબ ગુજરાત રાજ્ય કાનૂની સેવા સત્તા મંડળ, ગુજરાત હાઈકોર્ટના આદેશાનુસાર જિલ્લા કાનૂની સેવા સત્તા મંડળ, જિલ્લા ન્યાયાલય નડિયાદ દ્વારા કાનૂની જાગૃતિના કાર્યક્રમોનું આયોજન કરાયું હતું. તા. ૯થી ૧૮ નવેમ્બર સુધી ડોર ટુ ડોર ઝુંબેશ અંતર્ગત તાલુકા કોર્ટથી લઈને સર્વોચ્ચ ન્યાયાલય સુધી કાર્યરત કાનૂની સેવા સમિતિઓ-સત્તા મંડળો ખાતેની નિઃશુલ્ક અને સક્ષમ કાયદાકીય અને કાનૂની સલાહ સહાયની માહિતી આપવા તથા તેની ઉપલબ્ધતા વિશે સમાજનાં છેવાડાના માનવીઓ સુધી જનજાગૃતિ લાવવાના ઉમદા હેતુસર કાર્યક્રમો યોજાયા હતા.